CELEX: C2005/031/24
Language: sl
Date: 2005-02-05 00:00:00
Title: Zadeva C-496/04: Predlog za sprejem predhodne odločbe na podlagi odločbe College van Beroep voor het Bedrijfsleven te 's-Gravenhage (Nizozemska) z dne 26. novembra 2004 v zadevi J. Slob proti Productschap Zuivel

5.2.2005   
            
            
               SL
            
            
               Uradni list Evropske unije
            
            
               C 31/12
            
         Predlog za sprejem predhodne odločbe na podlagi odločbe College van Beroep voor het Bedrijfsleven te 's-Gravenhage (Nizozemska) z dne 26. novembra 2004 v zadevi J. Slob proti Productschap Zuivel
   (Zadeva C-496/04)
   (2005/C 31/24)
   Jezik postopka: nizozemščina
   College van Beroep voor het Bedrijfsleven te 's-Gravenhage je z odločbo z dne 26. novembra 2004 v zadevi J. Slob proti Productschap Zuivel, ki jo je sodno tajništvo prejelo dne 1. decembra 2004, Sodišču Evropskih skupnosti predložil predlog za sprejem predhodne odločbe.
   College van Beroep voor het Bedrijfsleven te 's-Gravenhage Sodišču predlaga, naj odloči o naslednjih vprašanjih:
   
               —
            
            
               Ali je treba člen 7(1)(stavek 1) in (3) Uredbe (EGS) št. 536/93 razlagati tako, da ta državo članico pooblašča za sprejem ureditve, ki proizvajalcem mleka s sedežem na njenem ozemlju nalaga obveznost vodenja evidence, ki je obsežnejša od obveznost iz člena 7(1)(f) te uredbe?
            
         
               —
            
            
               Ali, v primeru, da je odgovor na prvo vprašanje pritrdilen, pravilo, ki od proizvajalca zahteva, da svoji upravi navede količine proizvedenega masla in njihovo uporabo, tudi če je bilo maslo uničeno ali uporabljeno za krmo, ostaja v okviru diskrecijske pravice države članice?